Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2021-08*

**Jeløy Folkehøyskole** er en kristen folkehøyskole i Moss i Østfold. Skolen eies av Frelsesarmeen. Hvert årskull er på rundt 90 elever.

Linjer
------

Jeløy folkehøyskole tilbyr følgende linjer per 2021:

* Coaching Fotball (trenerkurs)
* Fitness
* Fotball og ballspill
* Padel (Padeltennis)
* Praktisk Solidaritet
* Push & Pull (Trening)
* Saved to Serve (praktisk bibellinje)
* Social Justice
* Vannsport

Alle linjer har en 2–3 ukers studietur til Torrevieja i mars.

Skolen er en del av Norges Kristelige Folkehøgskolelag NKF/Informasjonskontor for kristen folkehøgskole.

Historie
--------

Folkehøyskole-entusiasten oberst Olav Jakobsen hadde i mange år ivret for at organisasjonen skulle få sin egen skole, men døde før målet var nådd. Skolen ble etablert i 1974. Den var en av de første i landet som satset på undervisning innen informasjonsteknologi, som var en fanesak for skolens første rektor, Fred Arne Ødegaard.

I mange år satte skolen opp en musikal hvert år. Musikalene ble stort sett skrevet og produsert av skolens egne ansatte og elever. I perioden 2000–2014 la skolen til side musikalprosjektene, men skoleåret 2014/2015 ble tradisjonen tatt opp igjen med musikalen *Frans*, som ble satt opp på nytt skoleåret 2015/2016. I januar 2017 satte skolen opp musikalen *Othilie.*

Fra å være en skole som la stor vekt på informasjonsteknologi i 1970-, 1980- og 1990-årene, dreide linjetilbudene over mot ballidrett, trening, bistandsarbeid og reiseliv etter tusenårsskiftet. Sosialfaget har alltid stått sterkt som linjefag på skolen, med forskjellige vinklinger og linjenavn.

Som første skole i landet startes det opp Padel- linje fra høsten 2021.

I de senere år[*når?*] har det også skjedd store forandringer med bygningsmasse og uteområder. I dag har alle elevrom dusj/toalett, klasseromstrukturen er bygget om og i uteområdene er det etablert ballbinge, kunstgress- (7'er), beachvolleyball- , frisbeegolf- og petanquebane.

Referanser
----------

1. ↑  «Jeløy Folkehøyskole». *Frelsesarmeen* **(norsk)**. Arkivert fra originalen 22. april 2021. Besøkt 22. april 2021. «Jeløy folkehøyskole eies og drives av Frelsesarmeen, noe som gir utslag i mål og verdier. Den daglige morgensamlingen har en kristen profil. Det er i tillegg tilbud om være med på samtalegrupper, bibelgrupper og kveldsmøter.»
2. ↑  «Jeløy folkehøyskole - Linjer». *jeloy.fhs.no* **(norsk)**. Arkivert fra originalen 23. september 2020. Besøkt 22. april 2021.

Eksterne lenker
---------------

* (no) Offisielt nettsted Rediger på Wikidata

* (en) Jeløy Folkehøyskole – kategori av bilder, video eller lyd på Commons Rediger på Wikidata
* Jeløy Folkehøyskole på Facebook Rediger på Wikidata

* Jeløy Folkehøyskole på Instagram Rediger på Wikidata

* Jeløy Folkehøyskole på YouTube Rediger på Wikidata

|  |  |
| --- | --- |
| Oppslagsverk/autoritetsdata | Nasjonalt skoleregister
 |